**Քրիստինա Քվիեն** (անգլ.՝ Kristina Kvien, հունվարի 15, 1965(1965-01-15), Կալիֆոռնիա, ԱՄՆ), ամերիկացի դիվանագետ է, ով 2020 թվականի հունվարից մինչև 2022 թվականի մայիսը եղել է Ուկրաինայում Միացյալ Նահանգների դեսպանի պաշտոնակատարը։ 2019 թվականի մայիսից հունիս նա եղել է Ուկրաինայում ԱՄՆ դեսպանի պաշտոնակատար, իսկ 2019 թվականի հունիսից մինչև 2020 թվականի հունվարը եղել է ԱՄՆ Ուկրաինայում առաքելության ղեկավարի տեղակալ։

Վաղ կյանք և կրթություն
----------------------

Քվիենը ծնվել է Կալիֆոռնիայի Օրինջ շրջանում։ Ջոն Քվիենի և Կարեն Լինդքվիստի ավագ դուստրն է։ Նա բակալավրի կոչում է ստացել Օքսիդենտալ քոլեջում։ Քոլեջն ավարտելուց հետո նա աշխատել է որպես շուկայի հետազոտող Լոս Անջելես Թայմսում, այնուհետև շարունակել ուսումը Շվեդիայի Ստոկհոլմի համալսարանում։ Հետագայում նա ռազմավարական ուսումնասիրություններոի գծով մագիստրոսի կոչում է ստացել Միացյալ Նահանգների բանակային քոլեջում։

Դիվանագիտական ծառայություն
--------------------------

Քվիենը դիվանագիտական ծառայության է անցել 1992 թվականին, որպես հյուպատոսական աշխատակից Փարիզում։ Հետագայում նա եղել է Մանիլայում Միացյալ Նահանգների դեսպանատան տնտեսագիտության աշխատակից։ Այնուհետև նա աշխատել է Վաշինգտոնի Եվրոպայի և Եվրասիայի հարցերով բյուրոյում՝ կենտրոնանալով Եվրամիության և Տնտեսական համագործակցության և զարգացման կազմակերպության խնդիրների վրա։ Այնուհետև նա նշանակվել է Սլովենիայում որպես խորհրդատու։

2001 թվականից մինչև 2005 թվականը նա ծառայել է Բրյուսելում գտնվող Եվրամիությունում Միացյալ Նահանգների առաքելությունում՝ որպես տնտեսագետ, այնուհետև տեղափոխվել է ԱՄՆ դեսպանատուն Մոսկվայում՝ աշխատելով շրջակա միջավայրի և էներգետիկայի հարցերով։ Այնուհետև Քվիենը դարձել է Միացյալ Նահանգների Ազգային անվտանգության խորհրդի Եվրոպական Միության հարցերով, Ուկրաինաում և Բելառուսում ԵՄ տնտեսությունների և Կասպիական էներգետիկայի գծով տնօրեն։

Այնուհետև Քվիենը պաշտոն է ընդունել Լոնդոնում՝ վերահսկելու ԱՄՆ-Մեծ Բրիտանիա տնտեսական հարաբերությունները, ինչը ընդգրկել է ֆինանսական և բանկային հարցերի լուսաբանումը, քաղաքացիական ավիացիան, ահաբեկչության ֆինանսավորումը, աշխատուժի և էներգետիկ քաղաքականությունը։ Քվիենը նաև ծառայել է Թաիլանդում՝ որպես ԱՄՆ դեսպանատան փոխդեսպանի պաշտոնակատար Բանգկոկում։

Մինչև Ուկրաինա գործուղվելը, Քվիենը 2016-ից մինչև 2019-ի ապրիլը ծառայել է ԱՄՆ դեսպանատանը Փարիզում որպես փոխդեսպանի պաշտոնակատար և տնտեսական հարցերով նախարարի խորհրդական։ Կիևում Միացյալ Նահանգների դեսպանատանը Քվիենը 2019 թվականի մայիսի 28-ին ստանձնել է գործերի ժամանակավոր հավատարմատարի պաշտոնը Ջոզեֆ Ս. Փենինգթոնից։ Նախկին դեսպան Ուիլյամ Բ. Թեյլոր-կրտսերի՝ նոր ժամանակավոր հավատարմատար նշանակվելուց հետո Քվիենը 2019 թվականի հունիսի 18-ին հրաժարվել է այդ պաշտոնից։ Այնուհետև նա 2020 թվականի հունիսից հունվար զբաղեցրել է Ուկրաինայում առաքելության ղեկավարի տեղակալի պաշտոնը։

2020 թվականի հունվարին Թեյլորի հեռանալուց հետո Քվիենը կրկին դարձել է դեսպանի պաշտոնակատար։

2022 թվականի հունիսին ԱՄՆ նախագահ Ջո Բայդենը հայտնել է Հայաստանի Հանրապետությունում ԱՄՆ դեսպանի պաշտոնում Քրիստինա Քվիենի թեկնածության առաջադրման մտադրության մասին։

Արտաքին հղումներ
----------------

* "Chargé d’Affaires, a.i. Kristina A. Kvien", at the United States Embassy in Ukraine (անգլ.)
* Archived version of "Chargé d'Affaires Kristina A. Kvien" (անգլ.)

Ծանոթագրություններ
------------------

1. ↑   — 2022.
2. ↑   — 2022.
3. ↑   — 2022.
4. ↑   — 2020.
5. ↑  State of California. California Birth Index, 1905-1995. Sacramento, CA, USA : State of California Department of Health Services, Center for Health Statistics
6. 1 2  OXY: Occidental College Alumni News, "Oxy in the World Symposium"  accessed Oct 22, 2019
7. ↑  Ministry of Foreign Affairs of the Kingdom of Thailand, "In Focus : 7th Meeting of the Thai-U.S. Creative Partnership Joint Steering Committee" Feb 2015
8. ↑  Grytsenko, Oksana (2019 թ․ մայիսի 31). «Kristina Kvien to temporarily head US Embassy in Ukraine». *Kyiv Post*. Վերցված է 2019 թ․ հոկտեմբերի 11-ին.
9. ↑  AWG Paris, "GREAT SUCCESS AT FAWCO REGIONAL/PARIS" accessed Oct 21, 2019
10. 1 2  «U.S. sends new envoy to Ukraine to replace Marie Yovanovitch». *UNIAN* (անգլերեն). 2019 թ․ մայիսի 31. Վերցված է 2019 թ․ հոկտեմբերի 11-ին.
11. ↑  @USEmbassyKyiv (May 31, 2019). «Today, U.S. Embassy Kyiv staff welcomed Chargé d'Affaires a.i. Kristina Kvien at a Town Hall meeting. She arrived on May 28, 2019. http://ow.ly/dYkO30oRnZA» (Թվիթ) – via Թվիթթեր.
12. ↑  Tracy, Abigail (2019 թ․ մայիսի 8). «The Biden-Clinton-Ukraine Conspiracy Theory Claims Its First Victim». *Vanity Fair* (անգլերեն). Վերցված է 2019 թ․ հոկտեմբերի 11-ին.
13. ↑  Bonner, Brian (2019 թ․ հունիսի 18). «Ambassador William B. Taylor returns to Ukraine to lead US mission». *Kyiv Post*. Արխիվացված օրիգինալից 2019 թ․ հոկտեմբերի 11-ին. Վերցված է 2019 թ․ հոկտեմբերի 11-ին.
14. 1 2  Frazin, Rachel (2020 թ․ հունվարի 2). «Bill Taylor formally leaves Ukraine ambassadorship». *The Hill* (անգլերեն). Վերցված է 2020 թ․ հունվարի 2-ին.`{{cite news}}`: CS1 սպաս․ url-status (link)
15. ↑  «Հայաստանում ԱՄՆ նոր դեսպան կնշանակվի». *Aliq Media Armenia*. 2022 թ․ հունիսի 23. Վերցված է 2022 թ․ հունիսի 24-ին. `{{cite web}}`: Text "Aliq Media Armenia" ignored (օգնություն)

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | GND: 1254691308 · VIAF: 8447164963975524300000 · WorldCat VIAF: 8447164963975524300000 |

 |